|  |
| --- |
| **HORIZONTE 2020 EUROPAKO IKERKETA ESPARRU PROGRAMAREN BIGARREN FASEAN, ZIENTZIAREN, TEKNOLOGIAREN ETA BERRIKUNTZAREN EUSKAL SAREKO KIDE DIREN AGENTEEK IKERKETA PROIEKTUAK AURKEZ DITZATEN, DIRU-LAGUNTZAK ARAUTZEN DITUEN DEKRETU PROIEKTUA EGIN AURRETIKO, KONTSULTA PUBLIKOA.** |

Urriaren 1eko, Administrazio Publikoen Administrazio Prozedura Erkidearen 39/2015 Legearen 133. xedapenean ezarritakoa jarraituz, aurretiazko kontsulta honen helburua, etorkizunean onartu litekeen arauak, uki ditzaketen norbanako eta ordezkaritza handieneko taldeen iritziak jasotzea da, honako gaien inguruan:

• Egistamo honekin konpondu nahi diren arazoak.

• Araua onartzearen beharra eta egokitasuna.

• Arauaren xedeak.

• Balizko konponbide arautzaile nahiz ez arautzaileak.

|  |  |
| --- | --- |
| **Arauaren aurrekariak** | Eusko Jaurlaritzak, ikerkuntzaren eta berrikuntzaren aldeko apustu estrategikoan, Euskadiko I+G+b politika bultzatzen du, euskal ekonomiak lehiakortasuna hobetzeko eta hazkunde iraunkorrerako bide batean aurrera egiteko funtsezko elementua den aldetik. Zientzia, Teknologia eta Berrikuntzarako Planak (ZTBP 2020), aipatutako apustua jasotzeaz gain, ildo estrategikoen barruan, berrikuntzaren arloan Industriaren lidergoa sendotzea, Zientzia, Teknologia eta Berrikuntzarako Euskal Sistemaren bikaintasuna garatzea eta azken honen zabaltzea eta nazioartekotzea jasotzen ditu.ZTBP 2020ren hedapenaren bosgarren urtea igarota, Euskadi goi-berrikuntzako eskualdeen eta herrialdeen artean mantentzen da eta Ikerketa eta Garapeneko inbertsio publiko-pribatuen hazkundearen joera aldatu da. Hala ere, BPGren gaineko I+Gko inbertsio-ratioa Europako batez bestekoaren azpitik dago oraindik, batez ere enpresa-sektorean, lehiakortasun-galera honek, dakarren arriskuarekin.Europako H2020, ikerketarako Esparru Programako funtsak biltzeak eta nazioartekotzeak, Euskadin I+G+b finantzatzen lagun dezakete. Innobasqueko Behatokiaren datuen arabera, 2014tik 2017ra bitartean, euskal erakundeek 723 ikerketa-proiektutan parte hartu zuten, ia 440 milioi euroko finantzaketa lortuz. Hala ere, urteetan zehar parte-hartze hori murriztu egin dela, ikusi da. Eusko Jaurlaritzaren ustetan beharrezkoa da, une honetan, H2020 Europako Ikerketarako Esparru Programan parte hartzea bultzatzea eta sustatzea.Beraz, oraingoz ez dago lehia hori babesteko diru-laguntza lerrorik, honenbestez, ez dago aurrekari araudirik. |
| **Konpondu nahi diren arazoak** | 1.- Zientzia, Teknologia eta Berrikuntzarako Euskal Sareko eragileen bitartez, eta ZTBko interes esparruetan, Euskadiko I+G+b jarduera finantzatuko duen, H2020 Europako Esparru Programako funtsak erakartzea sustatzea. (2014an 140 milioi euro bildu baziren ere, 2017an 105 milioi soilik jaso ziren).2.- Euskadiko eragileek H2020 programako bigarren fasean aurkezten dituzten, Ikerkuntza eta Berrikuntza (RIA) eta Berrikuntzako Ekintzen (IA), proiektuen kalitatea eta arrakasta aukerak hobetzea (Euskal erakundeen egungo arrakasta-tasa %19koa da, Euskaditik bildutako funts guztien %80 RIA eta IA proiektuak izanik).3.- Europa mailako ikerketa proiektu gidarietan euskal erakundeen lidergoa sustatzea, honela Euskadiko interes estrategikoetarantz bideratu ahal izango dituzte euren helburuak, enpresen parte-hartzea bultzatuz gainera. Honelako proiektuetan, euskal erakundeek RIA eta IA proiektuen % 23tan, koordinazioa euren gain hartzen dute. |
| **Onarpenaren beharra eta aukera** | **Beharra**: 2 urte falta dira *ZTBP 2020 – RIS3 Euskadi* hedatzeko prozesua amaitzeko, eta betetzeke dagoen erronka nagusietako bat I+G arloko inbertsioei benetako bultzada bat ematea da. Ekonomia, Teknologia eta Berrikuntzarako Euskal Sareko eragileen ezagutza eta esperientzia oinarri hartuta, H2020 esparru-programako nazioarteko finantzaketa baliabide ekonomiko gehigarrien iturri gisa finkatu daiteke.**Aukera**: H2020 programaren azken txanpan, oraindik diru kopuru handia erabiltzeke dago, eta horrek esan nahi du 2019 eta 2020rako ikerketa-proiektuetarako deialdi ugari argitaratuko direla, finantziazio handia izango dutelarik. Une honetan, aukera dago proposamenen arrakasta-tasa hobetzeko eta euskal erakundeen lidergoa bultzatzeko. Honek euskal erakundeek baliabide handiagoak izatea ahalbideratuko du, Zientzia, Teknologia eta Berrikuntzarako Euskal Sareko agenteek gidatutako eta euskal enpresen parte hartzea izango duten, ikerketako proiektu gidari handiak egin ahal izan daitezen. |
| **Arauaren helburuak** | Proiektatzen den arauaren xedea da Zientzia, Teknologia eta Berrikuntzarako Euskal Sarean (ZTBES) egiaztatutako erakundeen jarduera ez-ekonomikoa babestea, ikerketa-jarduerak garatzen dituztenak, eta, horretarako, H2020 programako Ikerkuntza eta Berrikuntza Ekintzen (RIA) eta Berrikuntza Ekintzen (AI) proiektuen 2. faseko proposamenak egitea. Hori dela eta, beharrezkotzat jotzen da honako kategoria hauetako batean egiaztatutako ZTBEko agenteei laguntza ematea: Unibertsitateen Ikerketa egiturak, Oinarrizko eta Bikaintasuneko Ikerketa Zentroak, Osasun Ikerkuntzako Institutuak, osasun-arloko I+G erakundeak, zentro teknologikoak eta ikerketa kooperatiboko zentroak. |
| **Aukerako konponbide alternatiboak eta erregulaziozkoak ez direnak** | Europako ikerketa-proiektuak egiteko laguntzak Ikerketa, Garapen eta Berrikuntzarako Estat*u-Laguntzen Europako Esparruan kokatu ahal izango dira,* eta horrek ekarriko luke laguntza intentsitatea, aurkeztutako ikerketa-proiektu motaren arabera aldatuko litzatekeela. Aukera horrek proiektu bakoitzaren ebaluazio-karga garrantzitsua gehitzea ekarriko luke, laguntza onartzeko prozesua konplexuagoa, garestiagoa eta luzeagoa eginez. Ondorioz, aipatutako aukera horrek, aurkeztuko liratekeen proposamenak gutxitzea ekarriko luke, eta ondorioz, baliabide publikoen erabilera eraginkorra murriztuko litzateke.Bigarren aukera bat izango litzateke laguntzak *minimis* modalitatearen bidez esleitzea, baina horrek, ohikoan Europako ikerketa-traktore proiektu handi askoren koordinatze lanetan diharduten Zientzia, Teknologia eta Berrikuntzaren Euskal Sareko eragileetako asko, laguntzen esparrutik kanpo uztea ekarriko luke.Hori dela eta, aukera errazena, arinena eta eraginkorrena da Zientzia, Teknologia eta Berrikuntzarako Euskal Sareko agenteen jarduera ez-ekonomikoa babestea, H2020 programaren RIA eta ia proiektuen 2. faseko proposamenak egiteko. |